paragraph_text: Prva nogometna liga (do 2022. Druga hrvatska nogometna liga, 2. HNL), službenog naziva SuperSport Prva NL, drugi je razred hrvatskoga nogometa. Sastoji se od 12 klubova koji se bore za ulazak u elitnu, Hrvatsku nogometnu ligu (HNL). Na kraju sezone prvoplasirani klub iz Prve nogometne lige ulazi u Hrvatsku nogometnu ligu. Do sezone 2020./2021. prvoplasirana momčad 2. HNL izravno je ulazila u 1. HNL (danas HNL), dok je drugoplasirani igrao kvalifikacije s devetoplasiranim klubom 1. HNL za sudjelovanje u ligi iduće sezone.